देर रात यूके के जगतार सिंह जौहल उर्फ जग्गी को मोगा से लाकर स्पेशल मजिस्ट्रेट के सामने पेश कर दो दिन का पुलिस रिमांड लिया गया। जगतार को पास्टर मर्डर कांड में पूछताछ के लिए लाया गया है। कोर्ट में पेश करने के बाद सिविल अस्पताल में जगतार का मेडिकल भी करवाया गया है। आरोप है कि वारदातों को अंजाम देने के लिए विदेश से फंडिंग का सारा काम जगतार ही करता था और शेरा से संबंध होने के कारण टारगेट देता था। हथियार भी जगतार ने ही उपलब्ध करवाए थे जो जिम्मी के चचेरे भाई लक्की के द्वारा मंगवाए गए थे और फिर उनके तार गैंगस्टर गुगनी से जुडे़। जबकि गैंगस्टर मिंटू के साथ जगतार के पहले ही संबंध थे। टारगेट किलिंग के मामलों में पुलिस सभी वारदातों को लेकर कड़ी से कड़ी जोड़ने में जुटी हुई है।